|  |  |
| --- | --- |
|  | **մամուլի հաղորդագրություն**  |

**մամուլի հաղորդագրություն**

2012/ԵԿԱ

**Համաշխարհային բանկը նշանակում է Հարավային Կովկասի երկրների տարածաշրջանային նոր տնօրենի**

**Երևան, 21-ը հունիսի, 2012.թ:** Պրն. Հենրի Քերալին նշանակվել է Համաշխարհային բանկի Հարավային Կովկասի երկրների տարածաշրջանային տնօրենի պաշտոնում, որը կզբաղեցնի 2012 թ. հուլիսի 1-ից: Այս պաշտոնում պրն. Քերալին կվերահսկի Համաշխարհային բանկի ծրագիրը երեք երկրներում` Հայաստանում, Ադրբեջանում, Վրաստանում և կղեկավարի այս երկրներում Բանկի` երկրների հետ գործընկերության ռազմավարությունների մշակումն ու իրականացումը: Նա կառաջնորդի քաղաքացիական հասարակության և զարգացման գծով մյուս գործընկերների հետ երկխոսությունը: Պրն. Քերալին կաշխատի Թբիլիսիից, որտեղ տեղակայված է Համաշխարհային բանկի Հարավային Կովկասի տարածաշրջանային գրասենյակը:

Պրն. Քերալին աշխատել է աշխարհի տարբեր տարածաշրջաններում, դրանց թվում` Լատինական Ամերիկա, Աֆրիկա, Արևելյան Ասիա, Հարավային Ասիա և Եվրոպա և Կենտրոնական Ասիա (ԵԿԱ): Նրա զբաղեցրած վերջին պաշտոնը տրանսպորտի ոլորտի ղեկավարի պաշտոնն էր, որի ընթացքում վերահսկել է Համաշխարհային բանկի տրասնպորտի ոլորտի ծրագիրը ԵԿԱ տարածաշրջանում:

Նախքան 2003 թվականին Համաշխարհային բանկում աշխատանքի անցնելը` պրն. Քերալին դասախոսել է Բիրմինգհամի համալսարանում (Անգլիա)` մասնագիտանալով տրանսպորտային ենթակառուցվածքի զարգացման ուղղությամբ: Նա ղեկավարել է մշակված «ծախս-օգուտ» տնտեսական մոդելների հետազոտությունը՝ ենթակառուցվածքի ուղղությամբ ներդրումների իրագործելիությունը գնահատելու համար:

Պրն. Քերալին Ուգանդայի և ՄԹ երկքաղաքացի է. կրթությունը ստացել է Ուգանդայում, որտեղ ուսանել է ճարտարագիտություն: Նա մագիստրոսի և գիտությունների թեկնածուի աստիճան է ստացել Անգլիայում` Բիրմինգհամի համալսարանից: Հեղինակել է մի շարք հրապարակումներ զանազան գրքերում ու ամսագրերում:

Պրն. Քերալին կստանձնի պրն. Ասադ Ալամի պաշտոնը, ով աշխատանքի է անցնում Պրետորիայում, (Հարավային Աֆրիկա)` որպես Հարավային Աֆրիկայի տարածաշրջանային տնօրեն:

**Պատասխանատուներ.**

*Վաշինգտոնում`* Ելենա Կարաբան (202) 473-9277, *ekaraban@worldbank.org*

*Երևանում`* Վիգեն Սարգսյան (37410) 52-09-92, *vsargsyan@worldbank.org*

Հայաստանում Համաշխարհային բանկի գործունեության մասին լրացուցիչ տեղեկությունների համար այցելեք <http://www.worldbank.org.am> կայքէջը: